### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 7. juni 2023 har vedtaget Magistratens indstilling i overensstemmelse med erklæring fra Børn og Unge-udvalget af 31. maj 2023.

Enhedslisten de Rød-Grønnes byrådsgruppe kunne ikke tiltræde indstillingen.

###

Fokus på nærværende ledelse samt gennemsigtighed i roller og kompetencer

### Resume

Byrådet har med vedtagelsen af besparelserne til budget 2023-2026 besluttet, at der skal spares 12 mio. kr. årligt på ledelse i [adresse].

Forslaget om en ny ledelsesstruktur indebærer dermed en besparelse på ledelse og en prioritering af den tilbageværende ledelseskraft. Samtidig skal forslaget til den fremtidige organisering bedst muligt understøtte en realisering af visionen for [adresse] inden for den eksisterende ramme.

Med det afsæt lægges der i forslaget vægt på at prioritere ledelse tæt på kerneopgaven samt klarhed og gennemsigtighed i roller og kompetencer.

Den overordnede ledelse af [adresse] tager afsæt i model 2, med tre fritids- og ungdomsskoleledere (FU-ledere), hvoraf den ene har ansvaret for alle aktiviteter i ungdomsskolen, tværgående og bydækkende indsatser samt Gadeplan. De to øvrige FU-ledere har ledelsen af fritids- og ungdomsskoleklubber samt de pædagogiks ledede legepladser. I model 2 foreslås Netværksskolen forankret under [adresse], men med afsæt i høringen foreslås Netværksskolen fortsat at være en selvstændig skole med reference til en børn og unge-chef.

Der foreslås fremadrettet at være en bydækkende bestyrelse for [adresse].

### Beslutningspunkter

Det indstilles:

At 1) [adresse] organiseres under tre fritids- og ungdomsskoleledere med reference til en Børn og Unge-chef.

At 2) Der oprettes én samlet bestyrelse for [adresse]

At 3) Ungdomsskolen samles under en fritids- og ungdomsskoleleder og klub- og legepladsområdet organiseres under to fritids- og ungdomsskoleledere. Rådmanden træffer beslutning om den konkrete inddeling af klubber og legepladser under de to fritids- og ungdomsskoleledere med afsæt i klyngerne i den overordnede struktur for Børn og Unge.

At 4) rådmanden træffer beslutning om den konkrete organisering af den underliggende ledelsesstruktur med pædagogiske ledere på klub- og legepladsområdet samt afdelingsledere i ungdomsskolen.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 22-05-2023

Victor Kjær:

Fremsendes til [adresse] med bemærkning, at Magistraten i mødet den 22. maj 2023 anbefaler, at byrådet tiltræder Magistratsafdelingen for Børn og Unges indstilling af 9. maj 2023.

Rådmand Svenning Kristoffersen, rådmand Preben Toft, rådmand Ragner Dam, rådmand Nils Henriksen, Eric Steffensen, Ursula Jørgensen og Zacharias Toft tog forbehold.

Borgmester Ørni Petersen var forhindret i at deltage i sagens behandling.

Udvalg: [adresse]

Dato: 24-05-2023

Victor Kjær:

Fremsendes til Børn og Unge-udvalget til behandling i henhold til beslutning i byrådets møde den 24. maj 2023.

Udvalg: Børn- og Unge-udvalget

Dato: 31-05-2023

Victor Kjær: 3

Birthe Kristiansen, Nanni Kristensen, Magnus Svendsen, Herdis Jørgensen, Daniella Gregersen og Karin Overgaard kunne tiltræde indstillingen med følgende bemærkning:

”Den nye struktur er udformet med vægt på at få ledelse tæt på de enkelte tilbud i [adresse]. Udvalget havde gerne set en model, hvor der var ledelse på hver enkelt enhed, men anerkender også, at mange af enhederne er af en størrelse, hvor det ressourcemæssigt ikke er forsvarligt med en selvstændig leder. Det er dog vigtigt for udvalget, at der er opmærksomhed på, at alle medarbejdere skal opleve en nærværende ledelse.

Udvalget har også en opmærksomhed på de udsatte boligområder, hvor [adresse] har en helt særlig rolle. Udvalget bakker op om, at rådmanden for Børn og Unge træffer beslutning om den konkrete organisering af den underliggende ledelsesstruktur med pædagogiske ledere på klub- og lege-pladsområdet samt afdelingsledere i ungdomsskolen. Udvalget peger på, at det i den forbindelse er væsentligt, at der i tildelingen af ledelsestid tages højde for kompleksiteten af ledelsesopgaven. Nogle steder, herunder i udsatte bydele, vil ledelsesopgaven kræve, at den pædagogiske leder har mindre tid i den pædagogiske praksis og dermed mere tid til ledelsesopgaver.

For at sikre en høj grad af inddragelse af både forældre, unge og øvrige med interesse for og viden om tilbud til unge ønsker udvalget, at der skal være tre bestyrelser i den kommende struktur. Følgende formulering erstatter at 2) i indstillingen: Der oprettes tre bestyrelser for [adresse], hvoraf en er en bydækkende bestyrelse for ungdomsskolen og de to øvrige er bestyrelser for klubber og legepladser.

Endelig er udvalget opmærksom på, at [adresse] ikke vil kunne løse opgaver i samme omfang, som tilfældet er i dag, med en besparelse i den størrelsesorden på ledelse.”

Tejs Jepsen tog forbehold for drøftelse i byrådsgruppen.